b"\n_START_ARTICLE_\nLimba semnelor\n_START_PARAGRAPH_\nLimba mimico-gestual\xc4\x83 (sau limba semnelor) este un limbaj de exprimare prin semne manuale combinat cu gestic\xc4\x83, mimic\xc4\x83 a fe\xc8\x9bei, cuvinte rostite f\xc4\x83r\xc4\x83 sunete \xc8\x99i \xc8\x9binut\xc4\x83 a  corpului, care realizeaz\xc4\x83  gesturi naturale de configurare-spa\xc8\x9biu \xc8\x99i percep\xc8\x9bia vizual\xc4\x83 prin care persoana surzi poate stabili un canal de comunicare \xc3\xaen mediu social, indiferent dac\xc4\x83 sunt persoane surde care \xc8\x99tiu limbajul sau cineva care cunoa\xc8\x99te limbajul semnelor. \xc3\x8en timp ce un canal de comunicare pentru vorbire este vocal-auditiv, limbajul semnelor se transmite pe un canal gestual-vizual.Interpre\xc8\x9bii care folosesc limbajul semnelor lucreaz\xc4\x83 \xc3\xaen reuniuni la care particip\xc4\x83 participan\xc8\x9bi hipoacuzici \xc8\x99i realizeaz\xc4\x83 interpretarea din limba vorbit\xc4\x83 \xc3\xaen limbajul semnelor \xc8\x99i invers. Interpretul st\xc4\x83 pe scaun sau \xc3\xaen picioare \xc3\xaentr-un loc c\xc3\xa2t mai vizibil participan\xc8\x9bilor cu probleme de auz. _NEWLINE_De\xc8\x99i numeroase gesturi \xc8\x99i expresii mimice, fiind similare sau identice, se pot recunoa\xc8\x99te oriunde dincolo de frontierele na\xc8\x9bionale sau culturale, nu exist\xc4\x83 o limb\xc4\x83 al semnelor unic\xc4\x83 \xc8\x99i universal\xc4\x83 care s\xc4\x83 fie \xc3\xaen\xc8\x9beleas\xc4\x83 de toat\xc4\x83 lumea. De fapt, \xc3\xaen lume exist\xc4\x83 peste 100 \xc8\x99i dialecte ale semnelor.\n_START_SECTION_\nOriginea limbii semnelor\n_START_PARAGRAPH_\nDe\xc8\x99i limba semnelor este utilizat\xc4\x83 \xc3\xaen prezent aproape exclusiv de persoanele surde, originea sa este la fel de veche ca cea a limbilor orale sau chiar mai veche \xc3\xaen istoria apari\xc8\x9biei umanit\xc4\x83\xc8\x9bii, \xc8\x99i a fost \xc8\x99i \xc3\xaenc\xc4\x83 mai este folosit de c\xc4\x83tre comunit\xc4\x83\xc8\x9bile auzitoare._NEWLINE_\xc3\x8en fapt, cele mai multe grupuri de amerindienii din regiunile din America de Nord, au folosit limbajul mimico-gestual pentru a se \xc3\xaen\xc8\x9belege , vorbind limbaje diferite, cu fonologii foarte diferite. Limbajul a fost folosit chiar \xc8\x99i dup\xc4\x83 cuceririle europene._NEWLINE_Un alt caz, de asemenea, american, a fost pe insula Manhattan, unde o singur\xc4\x83 familie are un num\xc4\x83r mare de membri surzi ca urmare a mo\xc8\x99tenirii unei gene dominante, \xc8\x99i care comunic\xc4\x83 cu limbajul semnelor. Un caz similar a avut loc pe insula Martha's Vineyard la sud de statul Massachusetts, \xc3\xaen cazul acesta, datorit\xc4\x83 num\xc4\x83rului mare de angaja\xc8\x9bi surzi care se foloseau de limbajul semnelor, acesta a fost, \xc3\xaen general, la fel de folosit ca limbajul vocal, p\xc3\xa2n\xc4\x83 la \xc3\xaenceputul secolului XX._NEWLINE_\xc3\x8en ciuda acestui fapt, nu exist\xc4\x83 referiri la aceste limbaje, \xc3\xaenainte de secolul al \xc8\x99aptesprezece-lea._NEWLINE_\xc3\x8en anul 1620 Juan Pablo Bonet a publicat cartea Reducci\xc3\xb3n de las letras y arte para ense\xc3\xb1ar a hablar a los mudos, astfel a fost primul tratat modern de fonetic\xc4\x83 \xc8\x99i logopedie, \xc3\xaen care \xc8\x99i-a propus o metod\xc4\x83 de educa\xc8\x9bie oral\xc4\x83 pentru persoanele surde, utiliz\xc3\xa2nd un alfabet gestual pre-stabilit, r\xc4\x83sp\xc3\xa2ndind \xc3\xaen \xc3\xaentreaga Europ\xc4\x83 \xc8\x99i apoi \xc3\xaen \xc3\xaentreaga lume, manualul limbajului mimico-gestual, util pentru o mai bun\xc4\x83 comunicare cu surzi.\n_START_SECTION_\nLimbajul semnelor \xc3\xaen Europa\n_START_PARAGRAPH_\nNu exist\xc4\x83 statistici privind num\xc4\x83rul utilizatorilor limbajelor semnelor din Uniunea European\xc4\x83, \xc3\xaens\xc4\x83 sondajul Eurobarometru efectuat \xc3\xaen 2001 ar\xc4\x83ta c\xc4\x83 0,2% dintre responden\xc8\x9bi cuno\xc8\x99teau un limbaj al semnelor. Dac\xc4\x83 extrapol\xc4\x83m acest rezultat la nivel UE, ar \xc3\xaensemna c\xc4\x83 exist\xc4\x83 circa 900 000 de cet\xc4\x83\xc8\x9beni care comunic\xc4\x83 prin limbajul semnelor. Este posibil \xc3\xaens\xc4\x83 ca aceste cifre s\xc4\x83 nu reflecte exact realitatea, datorit\xc4\x83 dimensiunilor mici ale e\xc8\x99antionului chestionat. Conform altor estim\xc4\x83ri, o persoan\xc4\x83 dintr-o mie folose\xc8\x99te ca prim\xc4\x83 limb\xc4\x83 un limbaj na\xc8\x9bional al semnelor - aceasta ar \xc3\xaensemna \xc3\xaen jur de 500 000 de cet\xc4\x83\xc8\x9beni europeni. Limbajul semnelor poate fi utilizat at\xc3\xa2t de persoanele surde (pentru care acest limbaj ar putea fi limba matern\xc4\x83), c\xc3\xa2t \xc8\x99i de persoanele cu deficien\xc8\x9be de auz, de prietenii \xc8\x99i rudele acestora \xc8\x99i de alte persoane (pentru care acest limbaj constituie a doua sau a treia limb\xc4\x83).\n_START_SECTION_\nLimbajul semnelor \xc3\xaen Rom\xc3\xa2nia\n_START_PARAGRAPH_\nNu exist\xc4\x83 \xc3\xaen momentul de fa\xc8\x9b\xc4\x83 nici o statistic\xc4\x83 oficial\xc4\x83 cu privire la num\xc4\x83rul de persoane care folosesc sau cunosc limbajul semnelor dar conform unor statistice ne-oficiale publicate de Asocia\xc8\x9bia Na\xc8\x9bional\xc4\x83 a Surzilor din Rom\xc3\xa2nia \xc3\xaen Rom\xc3\xa2nia exist\xc4\x83 peste 30.000 de persoane surde \xc8\x99i hipo-acuzice care \xc8\x99tiu \xc8\x99i folosesc limbajul semnelor._NEWLINE_Institu\xc8\x9bia oficial\xc4\x83 care se ocup\xc4\x83 de limbajul semnelor (limbajul mimico-gestual) \xc8\x99i care editeaz\xc4\x83 un dic\xc8\x9bionar este Asocia\xc8\x9bia Na\xc8\x9bional\xc4\x83 a Surzilor din Rom\xc3\xa2nia."